
For å drive organisert aktivitet i Melhus Idrettslag er alle pliktig til å være registrerte medlemmer (personlige medlemskap). Dette er i henhold til paragraf 3 Medlemmer i Melhus Idrettslag sin lovnorm. Husk at du må ha medlemskap i idrettslaget for å konkurrere i idrettslaget regi. Medlemskapet må være i orden for at forsikringsordningene i idretten skal gjelde. Det holder ikke å betale kun treningsavgift.

Ved innmelding i Melhus Idrettslag skal medlemmene registres med navn, fødselsdato, adresse, e-postadresse og telefonnummer. Melhus Idrettslag benytter medlemsregisterverktøyet Hoopit, som er et elektronisk medlemssystem. Hoopit er gratis å bruke for klubben og klubbens medlemmer. Fakturering koster, men er integrert med idrettens øvrige systemer. 
Alle som benytter seg av treningstilbudene i Melhus Idrettslag skal være medlem, hvis man er under 15 år skal kontaktinformasjon til en foresatt være registrert. For å bli medlem i Melhus Idrettslag kan man ikke ha uoppgjorte økonomiske forpliktelser til idrettslaget eller andre organisasjonsledd i NIF. Alle som har betalt medlemskontingent i klubben er medlemmer og påroper seg stemmeretten sin ved årsmøtet. 

Innmelding til Melhus Idrettslag gjøres enten via lenken her:
https://admin.hoopit.io/melhus-idrettslag-735223

En ansatt kan være medlem i idrettslaget, men har ikke stemmerett på årsmøtet og kan heller ikke inneha årsmøtevalgte verv i idrettslaget. Medlemskapet i idrettslaget kan opphøre ved utmelding, manglende betalt medlemskontingent eller eksklusjon. En utmelding skal skje skriftlig og får virkning når den er mottatt. Et medlem som skylder kontingent for mer enn ett år, kan strykes, og da kan ikke medlemmet tas opp igjen før den skyldige kontingenten er betalt. Hvis medlemmet skylder kontingent etter forfalt to års kontingent, skal medlemskapet bringes til opphør ved strykning fra idrettslagets side. Dersom idrettslaget vurderer ekskludering av et medlem, må det ta kontakt med idrettskretsen. Beslutning om eksklusjon ilegges av NIFs domsutvalg. 

Medlemskontingenten i Melhus Idrettslag fastsettes av årsmøtet og betales forskuddsvis. Kontingenten skal betales for hvert enkelt medlem og er har ingen familieordninger. Alle medlemmer skal registreres med navn, fødselsdato, adresse, e-postadresse og telefon siden revisoren skal kontrollere medlemslistene mot regnskapet. Medlemskontingenten i Melhus Idrettslag er: 100,- per år.

Melhus Idrettslag har gitt fullmakt til de enkelte avdelingsstyrene for fastsetting av treningsavgift ut fra disse vilkårene:
· Treningsavgiftene skal fastsettes av årsmøtet i avdelingen
· Treningsavgiften skal beskrive hva treningsavgiften dekker på bakgrunn av faktiske kostnader med aktiviteten.
· Hvis medlemskontingenten ikke er betalt, skal det gjøres samtidig som treningsavgiften innbetales.

Melhus Idrettslag har gitt fullmakt til de enkelte avdelingsstyrene for å behandle startkontingenter, lagsavgifter og deltakeravgifter så fram til at det er overkommelig for alle.

